गोपाल कृष्ण सहोत्रा ने सफाई कर्मचारियों के साथ की मीटिंग
नंगल |नेशनल सफाईकर्मचारी कमिशन के मेंबर गोपाल कृष्ण सहोत्रा ने स्थानीय सफाई कर्मचारियों के साथ मीटिंग की, जिसमें उन्होंने कहा कि वह सफाई सेवकों की मांगों के लिए विशेष नीति के तहत काम कर रहे हैं। उन्होंने कहा सफाई सेवकों की समाज को बहुत बड़ी देन है। इनके बिना समाज में किसी भी चीज की कलपना करना मुश्किल है। यह हर वर्ग के लोगों को सहयोग देते है पर कुछ लोग और अधिकारी इन्हें इनका हक नहीं देते। ऐसे लोगों के बारे में वे उन्हें बताए। उन्होंने कहा कमिशन उनकी हर तरह की मदद के लिए उनके साथ है। उन्होंने कहा केंद्र के प्रिंसिपल सेक्रेटरी से पंजाब में सफाई सेवकों की समस्याओं के लिए बात की जाएगी और ठेकेदारी प्रथा को बंद कराना मुख्य तौर पर शामिल होगा। इस मौके पर सफाई कर्मचारियों के नेता तुलसी राम मट्टू और वाल्मीकि सभा के अध्यक्ष वरिंदर आदिया ने गोपाल कृष्ण सहोत्रा को सम्मानित किया। उन्होंने उनके द्वारा सफाई कर्मचारियों की मांगों के लिए किए काम के लिए उनका आभार व्यक्त किया। इस मौके पर जतिंदर सिंह, काला सिंह, वरिंदर मट्टू, देवराज, अशोक कुमार और अन्य गणमान्य भी उपस्थित थे।
hin_Deva hin_Deva